અમદાવાદ: લેઉઆ પાટીદાર સમાજની આસ્થા સમાન ખોડલધામ ટ્રસ્ટના ચેરમેનપદેથી ગઇ કાલે રાત્રે નરેશ પટેલના રાજીનામાને પગલે લેઉઆ પાટીદાર સમાજમાં ઘેરા પ્રત્યાઘાતો પડ્યા હતા. આ મુદ્દે ગુજરાતનું રાજકારણ ગરમાયું હતું. પરંતુ પાટીદાર વડીલો ટ્રસ્ટીઓ અને હોદ્દેદારોની સમજાવટના પગલે નરેશ પટેલે તેમનું રાજીનામું પાછું ખેંચી લેતાં ઘીના ઠામમાં ઘી પડ્યું હોવાની લાગણી સાથે સમગ્ર સમાજે રાહતની લાગણી અનુભવી છે.